
מדינת ישראל
משרד החינוך 
המשנה למנהל הכללי וסמנכ"ל בכיר למינהל ולמשאבי אנוש

אגף רכש מכרזים והתקשרויות
ירושלים, 15 במאי 2014
טו' אייר תשע"ד
מכרז היקפים משתנים מס' 14/4.2014: מתן שירותי ניהול ותפעול של תכניות העשרה ביישובים שונים בישראל (תוכנית קרב)
סיכום תשובות לשאלות שהגיעו עד לתאריך 27.4.2014
1. כללי

1. המועד האחרון להגשת הצעות למכרז שבנדון נדחה ל- 26.5.2014 שעה 11:00.
2. במכרז זה אין דרישה מהמציעים המגישים הצעה לשלם דמי השתתפות. 

3. במכרז זה לא מתקיים מפגש קבלנים. 
4. נוסח ערבות הבנקאית/ערבות חברת הביטוח או הוראת הקיזוז חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות/הוראת הקיזוז להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.

בעקבות דחיית המועד האחרון להגשת ההצעות, על המציעים לשנות את תוקף הערבות לתאריך 26.8.2014 (נוסח מתוקן מצורף כנספח 1 למסמך זה).

5. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
6. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.

7. בנספח מספר 2 למכרז זה מצורף חוזה ההתקשרות. 
על המציע (הגוף המוביל) למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח.

עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
8. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר במחיר באחד או יותר מהסעיפים, יפסול את ההצעה מאחר ולא ניתן להשוותה להצעות אחרות. 

9. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


10. אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו אך ורק בכתב, ע"ג נייר פירמה שלו עם ציון שם המכרז ומס' המכרז, לפקס מס' 02-5602000.

אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
11. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר האינטרנט שכתובתו:
 
     WWW.EDUCATION.GOV.IL/MICHRAZIM/
ומאתר מינהל הרכש הממשלתי בכתובת: HTTP://WWW.MR.GOV.IL
12. הפעילות כפי שמפורטת בכתב המכרז, בוצעה בעבר ע"י חברת מרמנת אירגון וניהול פרויקטים בע"מ.
13. באחריות המציע לבחון את כל האפשרויות המשפטיות בכל הנוגע להקמת חברה לצורך הפעלת מכרז זה ולנושא שעבודים מול הבנקים וכל נושא משפטי אחר.
[image: image1.wmf] 

 

 

 

 


14. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.
2. פרק 2 - הגורמים אליהם מופנה המכרז (דרישות סף)
1. סעיף 2.2, עמוד 3
באחריות המציע לבחון את עמידתו בדרישות המפורטות בסעיף זה בהתייחס למעמדו המשפטי.
2. סעיף 2.4.5-(4), עמוד 4

הסעיף נשאר ללא שינוי.

הדרישה הנ"ל באה לוודא כי המציע הינו בעל ניסיון בביצוע פעילות בפיזור ארצי עם דגש בעבודה מול רשות מקומית (לפחות 30 רשויות) אין די בעבודה מול גופים או מוסדות חינוך שעשויים להיות מצויים באותו איזור גיאוגרפי. 
הכמויות המפורטות בדרישה הינן מינימאליות ביחס להיקף הפעילות הנדרש במכרז.
3. סעיף 2.4.7, עמוד 4

הסעיף נשאר ללא שינוי.
דרישה זו נובעת מההיקף של המכרז והינה מינימאליות ביחס להיקף הפעילות הנדרשת לביצוע במסגרתו.
4. סעיף 2.4.8, עמוד 5
עפ"י הנחיות החשב הכללי של משרד האוצר רק מוסדות להשכלה גבוהה המתוקצבים ע"י הות"ת רשאיות לתת הוראת קיזוז במקום ערבות בנקאית.
5. סעיף 2.5, עמודים 5-6
ככל שתוגש הצעה ע"י 2 גופים, הפעלת המכרז תהיה מרכזית והאחריות תהיה של הגוף המוביל ולא ניתן יהיה לחלק את הפעילות במכרז עפ"י חלוקה גיאוגרפית בין הגופים.
3. פרק 4 - תיאור הפרוייקט והיקפו
1. התוכנית המוגדרת במכרז זה תופעל כמפורט במכרז זה כאשר המשרד הינו האחראי הבלעדי על התוכנית. אין בכך כדי להפחית מאחריות הקבלן שיזכה במכרז לביצוע כלל דרישות המכרז באופן מלא ומושלם.
2. תכנית קרב המוזכרת במכרז הינה השם שניתן לפעילות במסגרת המכרז וכמוגדר בסעיף 3.17.
3. סעיף 4.3, עמודים 8-12
(1) המשרד יתקשר עם בעלי התפקידים המפורטים בסעיף 4.3.3 וזאת עפ"י תכנית שתיקבע ע"י המשרד הן לגבי משך תקופת הליווי, הן לגבי היקפה והן לגבי תכניה.
(2) בעלי התפקידים הללו לא יהיו עובדי הקבלן.
(3) הקבלן נדרש להקצות מקום עבודה לכל אחד מבעלי התפקידים במהלך תקופת החפיפה.
(4) הקבלן יקח בחשבון בהצעתו את תקופת הליווי.
4. סעיף 4.4, עמוד 13
הקבלן יגבה באופן ישיר מהרשויות בהם התוכנית אינה ממומנת ע"י משרד החינוך. במסגרת הדיווחים על הקבלן להגיש דיווח הכולל גביה מרשויות שאינן מתוקצבות בתוכנית.
5. סעיף 4.5, עמודים 13-14
הפעילות בבתי הספר נמשכת 10 חודשים. הקבלן נדרש להעסיק את עובדיו ככל שיידרש לצורך ביצוע וליווי הפעילות כנדרש במסגרת מכרז זה. המציע יקח בחשבון בהצעתו את משך ההעסקה הנדרש לכל בעלי התפקידים, לצורך ביצוע מלא ושלם של הפעילות במסגרת מכרז זה.
4. פרק 5 - תפקידי הקבלן בביצוע העבודה
1. סעיף 5.1, עמוד 14
הקבלן יידרש לפתוח חשבון בנק נפרד אשר יהיה ייעודי לפרוייקט זה ולא יוכל להשתמש בחשבון בנק אחר לצרכי מכרז זה.

2. סעיף 5.6, עמודים 16-17
(1) המוקד יופעל בימי העבודה, בימים א' – ה' בין השעות  08:00-17:00, לצורך מתן מידע לפונים בכל נושא הנוגע להעסקתם בתוכנית.

בסעיפים 5.6.14-5.6.15 – במניין הימים והשעות לצורך מתן מענה לא יכללו ימי חג ושבתות.
(2) מניסיון העבר מספר הפניות עמד על 80-120 פניות בממוצע ליום.
(3) למען הסר ספק, עובדי התוכנית המוגדרים בסעיף זה, שכרם ישולם עפ"י טבלאות שכר שהמשרד קבע. המשרד ישיב לקבלן את השכר ועלויות שכר המעביד בגין העסקת עובדי התוכנית כמחויב עפ"י כל דין ושיאושרו ע"י המשרד כאמור במכרז ובהתאם לטבלת השכר המצורפת למכרז.
(4) המשרד יעביר את היישומים הממוחשבים כמפורט במכרז ובנספחים המצורפים.
3. סעיף 5.7, עמוד 18
ככל שבמסגרת הפרוייקט יועסקו כעובדי תוכנית, עובדי הוראה מן המניין כגון רכזים, חישוב שכרם יהיה תואם למערכת אותה מנהל משרד החינוך לגבי עובדי הוראה. 

המשרד יעביר לקבלן את כל המידע לגבי אופן חישוב שכר עובדי הוראה. הקבלן יוכל להתקשר עם חברות שפעלו או שפועלים כיום בכל נושא חישוב שכר עובדי הוראה של משרד החינוך.
תשומת לב המציעים מופנית לסעיף 6.13.4 (ב) לפיו "המדריכים אינם עובדי הוראה. מכל מקום לא יועסקו בתכנית מדריכים שהינם עובדי הוראה במוסדות חינוך במערכת החינוך הפורמלית (בין אם במוסדות חינוך רשמיים ובין אם במוסדות חינוך מוכרים)".
4. סעיף 5.8, עמודים 18-20
(1) ייתכן כי הקבלן יידרש לפתח תוכניות חדשות לצורך הפעלתם במסגרת התוכנית.
(2) עמותת קרב לא תפתח במסגרת מכרז זה תוכניות.
(3) סעיף 5.8.13 מתייחס למקרים בהם הקבלן יידרש להפעיל תוכניות עבור גופים המפעילים תוכניות שאינן במימון המשרד.
(4) התוכניות הפנימיות מופעלות ע"י מדריכי התוכנית שיועסקו ע"י הקבלן.
(5) התשלום במקרה של מכירה ישירה הינה אחוז מהתקורה על פיה הקבלן זכה במכרז.
(6) ההתקשרות לצורך מכירה ישירה תהיה בין הקבלן לבין הגופים המעוניינים להפעיל את התוכניות שאינן מממומנות ע"י המשרד, וזאת בכפוף להנחיות המשרד.
5. סעיף 5.9, עמודים 20-21
סעיף זה מתייחס לאפשרות של הקבלן להתקשרות עם ספקי המשנה. בכל מקרה הקבלן שיפעיל מכרז זה יקבל את פרטי ספקי המשנה המופעלים כיום.
6. סעיף 5.10, עמודים 21-25
(1) הקבלן יוכל לקבל קבצים במבנה נתונים שיאפשר לו קליטה בכל מערכת מידע.
המשרד יוכל לבקש דוחות בחתכים שונים ועל הקבלן להתאים את המערכות לצורך הפקת דוחות שונים. על הקבלן לקחת בחשבון בהצעתו דרישה זו.
(2) כאמור בסעיף 5.10.16 (10)  הדוחות למשרד יועברו לא יאוחר מה- 7 בכל חודש.
(3) על הקבלן להעביר דוחות כספיים כמפורט בסעיף 5.10.6 במכרז.
(4) מניסיון העבר מספר הפניות ל- Help desk עמד על 50-60 פניות בממוצע לחודש. 
(5) הקבלן ירכוש על חשבונו כל חומרה ו/או תוכנה לתפעול מכרז זה ועליו לקחת זאת בחשבון בהצעתו.
(6) מערכת הקיימת (שפותחה במג'יק) המתוארת במכרז זה ובנספחים, תתוחזק ע"י הקבלן ועל חשבונו ולא נדרש לצורך זה אישור וועדת ההיגוי.
(7) המערכות המפורטות בסעיף 5.10.5-5.10.6 הינם מערכות שמופעלות כיום במסגרת התוכנית וניתן להפיק מהם נתונים היסטוריים ככל שיידרש.
(8) הקבלן יידרש להפעיל את אתר האינטרנט כמפורט במכרז. הקבלן נדרש לתחזק את האתר באמצעותו או באמצעות החברה שפיתחה את האתר או כל חברה אחרת.  
להלן פירוט העלויות כיום בגין תפעול ותחזוקת מערכות המיחשוב ואתר האינטרנט:
· השכרה ותחזוקה של 2 שרתים - 45,000 ₪ בשנה .

· תחזוקת האתר - 26,000 ₪ בשנה. 

· שירותי האינטרנט למשרד האיזוריים - 36,000 ₪ בשנה.
· שירותי מחשב, שרתים וקווי תקשורת – 160,000 ₪ בשנה.

(9) פיתוח מודלים יתבצע במסגרת 3,000 שעות המוקצבות לפיתוחים ושדרוגים של המערכות.
(10) הקבלן רשאי להפעיל מערכת דיווח שעות אחרת, ובתנאי שתהיה תואמת לדרישות הפונקציונליות של המערכת הקיימת. עלות תחזוקה שנתית כולל אירוח שרת עומד על 41,000 ₪.
7. סעיף 5.11, עמודים 26-27
המסגרת לביצוע שדרוגים ופיתוחים חדשים במערכות המיחשוב הינה עד 3,000 שעות.

אין כל התחייבות של המשרד לביצוע השדרוגים והפיתוחים לגבי כמות השעות.
הקבלן הקיים יעביר לקבלן החדש במסגרת החפיפה את כל המידע הקיים כיום .
8. סעיף 5.12, עמודים 27-29
(1) הקבלן יידרש להתקשר עם גופים אשר זכו במכרזים של החשב הכללי במשרד האוצר או עם גופים שזכו במכרזים של המשרד, כאמור בסעיף 5.12.5.
(2) בשנת תשע"ג לא פורסמו מכרזים בנושא רכש, אמצעים ושירותים בכל הנוגע לפעילות במכרז זה.
(3) ככל שיוקמו ויופעלו מערכות חדשות לצורך תפעול המכרז הם יהיו על חשבון הקבלן.
5. פרק 6 – כח האדם של הקבלן והאמצעים הנדרשים לביצוע המכרז
1. כללי
(1) באחריות המציע לבחון את עמידתם בדרישות המפורטות בפרק זה, של כל בעלי התפקידים שיוצעו על ידו .
(2) הקבלן רשאי להעסיק מדריכים שמועסקים כיום בתוכנית עפ"י שיקול דעתו הבלעדי והמשרד אינו מעורב בנושא זה. עם זאת על הקבלן לפעול עפ"י כל דרישות המכרז בעניין זה ובכלל זה האמור בסעיף 6.13.4(ב).
(3) כל כ"א שיועסק במסגרת מכרז זה לרבות המדריכים, יועסקו על ידי הקבלן עפ"י כל דין ועפ"י הוראות המכרז.

(4) על הקבלן לקחת בחשבון בהצעתו את משך העסקתם של עובדים אלו ואת תקופת העסקה בהתאם למוגדר במכרז. בכל מקרה על הקבלן להקפיד על כל דין בהעסקת עובדיו ובתשלום תנאי שכרם.
(5) כאמור בסעיף 5.6 במכרז, התשלום לעובדי התוכנית יהיה עפ"י התעריפים המצורפים למכרז. תעריפים הנ"ל לוקחים בחשבון את הכשרתם וניסיונם של עובדי התוכנית.

(6) המשרד אינו צד בכל נושא תביעות שהוגשו בעבר בנושא יחסי עובד מעביד מאחר שהמשרד לא היה המעסיק של העובדים במסגרת מכרז.
(7) למשרד אין כל מידע על היות עובדי הפרוייקט מאוגדים בהסכם קיבוצי מאחר שלא היה צד בהעסקתם.
(8) הקבלן חייב להקפיד על דיני העבודה בישראל בכל הנוגע להעסקת עובדים כמפורט בסעיף 6.8 במכרז ועל פי כל דין. 
(9) על הקבלן לקחת בחשבון בהצעתו את כל המשמעויות בהעסקת היקף עובדים ומשך העסקתם, כנדרש במכרז זה. בכל מקרה על הקבלן להקפיד על כל דין בהעסקת עובדיו ובתשלום תנאי שכרם.
2. סעיף 6.7, עמוד 30
יש לתקן סעיף זה כדלקמן: "ההפרשות לעובדי התוכנית יהיו בהתאם להסכמים הקיבוציים הרלבנטיים ככל שיהיו."

3. סעיף 6.13, עמוד 32
(1) כל העובדים במכרז זה הינם עובדי הקבלן ומועסקים על ידו. לגבי העובדים המוגדרים כעובדי התוכנית תשלום שכרם יהיה כמפורט בסעיף 5.6.
(2) אין בידי המשרד רשימת מועמדים מתאימים לשמש כמנהל פרויקט במכרז זה.

על המציע לאתר באמצעיו מועמדים מתאימים.
(3) בשלב בדיקת ההצעות צוות ניהול הפרוייקט ייבחן ויינתן ציון עפ"י הנתונים שיוגשו בהצעה . 
יש לבטל את המשפט בסעיף 6.13.1: "כל צוות ניהול הפרוייקט המפורט להלן יובא לאישור מראש לוועדת ההיגוי לצורך בדיקת התאמתם ואישורם לפעול במסגרת הפרוייקט."
צוות ההיגוי רשאי לבחון את התאמתו ואת פעילותן של כל אחד מבעלי התפקידים בתוכנית. ככל שתתברר אי התאמה של אחד מבעלי התפקידים בתוכנית, וועדת ההיגוי תהיה רשאית לדרוש את החלפתו ועל הקבלן יהיה להחליף עובד זה, כל זאת כאמור במכרז.
(4) יש לשנות את דרישת הניסיון של מנהל הפרוייקט כדלקמן:
"... בעל ניסיון של לפחות 3 שנים ב- 10 שנים אחרונות בניהול בי"ס או מנהל בעלות על מוסדות חינוך או שימש בתפקידי פיקוח במשרד החינוך  או שימש כמנהל מתנ"ס או מנהל אגף/מחלקת החינוך ברשות מקומית ובעל ניסיון של לפחות 3 שנים ב- 10 שנים אחרונות בניהול תוכניות חינוכיות שהופעלו לפחות ב- 20 בתי ספר  או 20 מתנ"סים בו זמנית."
(5) הניסיון הנדרש ממנהל הפרוייקט מורכב מ- 2 דרישות בלתי תלויות והמנהל הפרוייקט המוצע יידרש לעמוד בכל אחת מהדרישות הנ"ל.
(6) יש לשנות את דרישת הניסיון של מנהל פדגוגי כדלקמן:
"...בעל ניסיון של לפחות 3 שנים ב- 10 שנים אחרונות בניהול בי"ס או מנהל בעלות על מוסדות חינוך או שימש בתפקידי פיקוח במשרד החינוך או שימש כמנהל מתנ"ס."
(7) הניסיון הנדרש מהמנהל האדמיניסטרטיבי המוצע: שימש בתפקיד בו הועסקו לפחות 1,000 עובדים בהיקף כספי מינימלי שנתי של 10,000,000 ₪.
(8) לגבי כל בעלי התפקידים שלא צוינה הכמות המינימלית של העובדים או היקף המשרה, על הקבלן להעסיק עובדים בהתאם לפעילות הנדרשת.
(9) שירותי הייעוץ המשפטי יוכלו להינתן בכל דרך של התקשרות של הקבלן עם נותן השירותים ובלבד שהשירות יינתן כנדרש במכרז.
(10) הקבלן רשאי להוסיף בעלי תפקידים נוספים שלא צויינו בפרק זה, לצורך ביצוע הפעילות.
(11) ככל שיועסקו עובדי הוראה של משרד החינוך התשלום יתבצע עפ"י טבלת השכר המצורפת למכרז (נספח 9). עם זאת, המציעים מופנים לסעיף 6.13.4(ב) בעניין זה.
(12) כמות גני הילדים, בתיה"ס והרשויות הינם כמפורט בסעיף 4.5.2. כאמור בסעיף  זה במכרז לכל בית ספר ימונה רכז בית ספרי ובכל רשות ימונה רכז יישובי לגני ילדים. הרכז היישובי לגני ילדים יהיה בנוסף לרכז היישובי.
(13) כ- 1/3 מגני הילדים הם במועצות אזוריות ו- 2/3 ברשויות מקומיות.
(14) לכל תחום ימונה רכז פדגוגיה נפרד.
(15) על הקבלן לדאוג לאמצעי ניידות לרכזים היישוביים לצורך ביצוע תפקידם במסגרת מכרז זה כפי שייקבע ע"י וועדת ההיגוי. העלות בגין אמצעי הניידות תוחזר לקבלן במסגרת ההחזרים בגין תשלום שכרם ועלויות מעביד של הרכזים הישוביים.
(16) מהקבלן הקיים במכרז נדרש להסדיר את כל התחייבויותיו מול כל עובדי התוכנית המופעלים כיום.
(17) עובדי תחום מערכות מידע יהיו עובדי הקבלן בכל דרך העסקה, לרבות העסקת חברה חיצונית שתעסיק מתכנתים ואנשי מערכות מידע.
4. סעיף 6.14, עמודים 40-42
(1) בטבלה שבסעיף 6.14.2 מתייחסת למיקום המשרדים שקיימים כיום. בסעיף 6.14.5 מצוינים האזורים בהם הקבלן נדרש למקם את המשרדים. לא ניתן להפעיל משרד אחד עבור שני אזורים.
(2) המשרדים כיום נמצאים בשימוש עובדי הקבלן ובשימוש עובדי העמותה ומותאמים להיקף הפעילות כיום.
(3) שטח המשרדים יותאם לצרכים ולפעילות הנדרשת במסגרת מכרז זה.

(4) על הקבלן לקחת בחשבון בהצעתו את העלויות בגין המשרדים.
(5) הקבלן יפעל כאמור בסעיף זה בכל הנוגע למשרד באילת.
(6) בנספח 5 למכרז צורפו הסכמי השכירות של המשרדים.
(7) לא קיים תקצוב נפרד לכל משרד אזורי.
(8) העלויות של המשרדים מתוקצבות כיום כחלק מתקציב כולל של הפרוייקט.
(9) רשימת הציוד מצורפת למכרז מפרטת את הציוד הקיים כיום. הקבלן רשאי להשתמש בציוד זה. מכל מקום, הקבלן יידרש להעמיד את מלוא הציוד הנדרש לצורך תפעול מלא של המכרז.
(10) יש למחוק מרשימת הציוד שבנספח 7 את 4 השרתים המפורטים בה.
(11) המרכזיות יועברו לקבלן לשימושו לצרכי המכרז. 
עלות המרכזיות בשנה 14,000 ₪.
6. פרק 8 - חפיפה
פרק זה מתייחס לדרישות מהקבלן שיזכה במכרז זה.
7. פרק 11 - הדרישות לאבטחת מידע
(1) על הקבלן למלא את דרישות אבטחת המידע כמפורט בפרק זה ובנספחים המצורפים.

(2) הקבלן יידרש לבצע סקר מקיף של מערכות המיחשוב בין היתר לצורך אבטחת מידע מידע עם תחילת עבודתו.
(3) הסקר יבוצע ע"י הקבלן ועל חשבונו. 
(4) כל הבדיקות הנדרשות במסגרת אבטחת המידע יהיו על חשבון הקבלן ועליו לקחת אותם בחשבון.
8. פרק 12 - אחריות משפטית
הפרק נשאר ללא שינוי.

9. פרק 14 - תנאי תשלום
1. על הקבלן לקחת בחשבון בהצעתו למכרז זה את כל הדרישות והעלויות הנובעות מהתהליך ולוח הזמנים כמפורט בפרק זה במכרז.
2. יש לתקן את הנוסחה כדלקמן:
(2)  
חישוב דרישת התשלום המצטברת בחודשים העוקבים


3. בסעיף 14.5.3 אין כל כפילות בהפחתות.
4. ככל שתהיה תקלה במערכת של המשרד המבצעת קיזוזים מהרשויות המשרד יבצע את החישוב והתשלום תוך התחשבות בדיווחים המתקבלים עפ"י הביצוע בפועל.
10. פרק 15 - מבנה ותכולת ההצעה

1. סעיף 15.1, עמוד 57
(1) כאמור במכרז, על המציע לקחת בחשבון כי הבסיס להשוואת הצעות המחיר בין המציעים השונים יכלול מע"מ וזאת בהתאם לתקנות חובת המכרזים.
(2) התקורה תשולם בגין כל עובד המוגדר כעובד תוכנית שעבד בפועל וזאת במשך 10 חודשי הפעלה כאמור במכרז. 
הקבלן חייב לקחת בחשבון את כל הפעילות ומועדי ביצוע כפי שמוגדר במכרז.
(3) ביצוע השדרוגים והשינויים בתוכנה יהיו עפ"י דרישת המשרד ויהיו במסגרת 3,000 שעות המוקצבות לנושא זה במכרז. המציע נדרש לתת הצעת מחיר כנדרש בסעיף 15.1.4 בכתב המכרז ובשיעורים שלא יעלו עפ"י התעריפים המרביים של החשב הכללי המעודכנים למועד ביצוע הפעילות.
(4) התקורה עבור רכש וציוד מיועדת לקבלן ולא לספקים מהם נרכש הציוד או השירותים. תשלום התקורה  עבור הספקים יחושב בהתאם לעלות הרכש לקבלן.
11. פרק 24 - מהגוף הזוכה (להלן הקבלן) יידרש
ערבות הביצוע תישאר ללא שינוי כמפורט בפרק זה במכרז.
12. פרק 25 - מסמכים נדרשים ותנאי מסירת ההצעה
1. סעיף 25.1.5, עמוד 69
כאמור בסעיף 25.1.5 רק מציע שהינו מל"כר נדרש להציג אישור אם חייבת או פטורה ממע"מ. באחריות המציע לבדוק אם הוא חייב או פטור ממע"מ.
2. סעיף 25.1.13, עמוד 70
ככל שמציע יתקשר עם גוף נוסף לצורך הגשת ההצעה, 2 הגופים יידרש להגיש את התצהירים בנושא אבטחת מידע.
13. נספח מספר 2 - חוזה התקשרות
1. פרק 11, עמוד 78
הפרק נשאר ללא שינוי.

2. פרק 12, עמוד 79
הפרק נשאר ללא שינוי.

14. נספח מספר 6 - מיחשוב
1. על הקבלן לוודא קיום רשיונות לכל התוכנות. ככל שיידרש רשיון במהלך הפעלת מכרז זה הקבלן יידרש לרכוש רשיון זה על חשבונו.
2. הקבלן מחויב להשתמש במערכת הסקרים. הקבלן מחויב לוודא קיום רישוי מתאים לשימוש במערכת זו ולכל המערכות האחרות.
3. ככל שיידרש שדרוג או פיתוח במערכת הסקרים זה יהיה במסגרת 3,000 השעות.
4. השימוש במערכת הסקרים בשנה - כעשרות שאלונים ומאות אלפי משיבים.
5. לא ניתן להשתמש במערכת חלופית למערכת הסקרים הקיימת.
6. הגיל הממוצע של המחשבים 4-5 שנים, ברובם מותקנת מערכת הפעלה XP.
7. בכל המחשבים מותקנת מערכת הפעלה וחבילת אופיס ואנטי וירוס. 
8. כל התוכנות שמופעלות כיום יועברו לקבלן .
9. לא קיימים שרתים במשרדים האיזוריים. 
10. להלן רשימת השרתים המעודכנת והנתונים שלהם:

(1) שרת דיווח שעות

שרת פיזי 2013  בעובדים-נט 



Dell R620



Intel Xeon E5-2609 2.40GHz



8GB Dual Rank RDIMMs 1333Mhz-LV



Dell 300GB SAS 10K SFF 6G 2.5IN


Hot-plug, Redundant Power Supply 750W

2 ספקי כוח לשרת בודד



Dell 3y std warranty on site for R620 servers

מערכת הפעלה Ubonto  [לינקוס]
(2) 2 שרתים של מערכת המג'יק - שרת SQL שרת סיטריקס אצל הזכיין 

שרתים וירטואליים
	 שם שרת
	דגם
	CPU
	מ. ההפעלה
	תפקידים

	Citrix
	Hyper-V
	מעבד -4GB זיכרון
	Windows 2003 SP2
	Servr Citrix

	karev-sql
	Hyper-V
	מעבד -4GB זיכרון
	Windows 2003 SP2
	SQL, DC


אין אחריות יצרן

(3) 4 שרתי  תקשורת בחווה של בינת
שרתים פיזיים
	שם שרת
	דגם
	CPU
	RAM
	מ. ההפעלה
	תפקידים

	karev-ecxh
	  Power Edge 2950
	Xeon 5110 1.60Ghz
	2Gb
	Windows 2003 SP2
	Exchange

	KV-TS01
	  Power Edge 2950
	Xeon E5405 2.00Ghz
	8Gb
	Windows 2008 SP2
	Terminal server

	KV-TS02
	  Power Edge 2950
	Xeon E5405 2.00Ghz
	8Gb
	Windows 2008 SP2 
	Terminal server

	KV-DC01
	  Power Edge 2950
	Xeon E5405 2.00Ghz(2 processors)
	8Gb
	Windows 2008 SP2 
	DC, FS, Backup


(4) שרתי הפורטל [שר-פוינט] פורטל  ומחולל סקרים
תצורה במערכת הקיימת
בשלב זה  לסקרים שרת ולאתר שני שרתים בתצורה מיושנת

שרת סקרים:
מערכת הפעלה: Windows Server 2003 64bit
זיכרון: 16GB
מעבדים: L5520 2.27GHz עם 8 ליבות
מקום פנוי: 154GB
 
שרת קרב1:
מערכת הפעלה: Windows Server 2003
זיכרון: 4GB
מעבדים: E5320 1.86GHz עם ליבה אחת

מקום פנוי: 26GB
שרת קרב 2 (בסיס נתונים):

מערכת הפעלה: Windows Server 2008 64bit
זיכרון: 4GB
מעבדים:  שני מעבדים 3.20GHz עם סה"כ 4 ליבות
מקום פנוי: 30GB
 תצורה במערכת החדשה

שני שרתים וירטואליים מחוברים ברשת באמצעות Vlan פרטי של תכנית קרב
 משאבים שיוגדרו לטובת שני השרתים –כל שרת 32GB זיכרון, 16 Core כח עיבוד, 1TB נפח דיסקים בכל שרת, ו-500GB לטובת גיבויים מנוהלים (כולל בסיס נתונים SQL).  

מערכת הפעלה מבוססת  Windows server 2012.  
11. רוחבי הפס של קוי התקשורת הקיימים כיום הינם כדלקמן:
	רכיב פתרון
	כמות

	תשתית תקשורת  מגובה (הוט+בזק) ומנוטרת 24/7 בקצב M2/M4 + נתב סיסקו 881
	1 גבעתיים

	קישור VRF בקצב יורד של 4 מגה ביט לשניה וקצב עולה של 2 מגה ביט לשניה
	1 גבעתיים

	תשתית בזק מנוהלת בקצב יורד של 40 מגה ביט וקצב עולה של 3 מגה ביט לשנייה
	1 ירושלים

	קישור ISP בקצב יורד של 5 מגה ביט לשניה וקצב עולה של 0.5 מגה ביט לשניה ללא כתובת IP קבועה
	1 אילת

	קישור VRF בקצב יורד של 20 מגה ביט לשניה וקצב עולה של 2 מגה ביט לשניה
	1 ירושלים

	תשתית תקשורת מגובה (הוט+בזק) ומנוטרת 24/7 בקצב M2/M2 + נתב סיסקו 881
	1 צפון

	קישור VRF בקצב סימטרי של 2 מגה ביט לשניה
	1 צפון

	קישור VRF בקצב יורד של 40 מגה ביט לשניה וקצב עולה של 3 מגה ביט לשניה
	1 באר שבע

	תשתית בזק מנוהלת בקצב יורד של 40 מגה ביט וקצב עולה של 3 מגה ביט לשנייה
	1 באר שבע

	תשתית בזק מנוהלת בקצב M0.8/M15 

ל – 24 חודשים
	1 אשדוד

	קישור ISP בקצב יורד של 15 מגה ביט לשניה וקצב עולה של 0.8 מגה ביט לשניה ללא כתובת IP קבועה
	1 אשדוד


12. עלויות קווי התקשורת שבסעיף 6.14.2 אינן כוללות את עלויות התקשורת של בזק.
15. נספח מספר 8 - נהלים
סעיף זה בנהלים מבוטל.
16. נספח מספר 11 - טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 2 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 10 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
4. סעיף 11 – נתוני צוות ניהולי של הפרוייקט– יש לפרט את ניסיונם של כל עובדי הצוות הניהולי של הפרוייקט ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 11 לבין קורות החיים.
5. סעיף 12 – נתוני בעלי תפקידים ניהוליים בפרוייקט – יש לפרט את ניסיונם של כל בעלי תפקידים ניהוליים בפרוייקט ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 12 לבין קורות החיים.
6. סעיף 13 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.
יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.
דפי עזר אלו משמשים לבחינת סבירות ההצעה.

17. נספח מספר 12 - טבלת השוואת הצעות
יש לתקן בגיליון המחוון בסעיף ההכשרה של מנהל תפעול פדגוגי כדלקמן: "בעל תואר אקדמי" וזאת בהלימה לדרישות שבסעיף 6.13.1-(3) במכרז.

בכבוד רב,


אורנה מיטמיגר
                           
מנהלת אגף רכש מכרזים והתקשרויות
נספח 1
נספח ז' - 1

שם הבנק/חברת ביטוח__________________

מס' הטלפון __________________

מס' הפקס ___________________

כתב ערבות

לכבוד

ממשלת ישראל

באמצעות משרד החינוך

הנדון: ערבות מס' ___________________________

לבקשת

_________________(יש לציין את שם המציע) _____________________________________

אנו ערבים בזה כלפיכם לסילוק כל סכום עד לסך 5,000,000 ש"ח בלבד.

(במילים: חמישה מליון ש"ח )

אשר תדרשו מאת: _____________(יש לציין את שם המציע)__________ (להלן "החייב") בקשר עם 
מכרז  14/4.2014 : מתן שירותי ניהול ותפעול של תכניות העשרה ביישובים שונים בישראל (תוכנית קרב)
אנו נשלם לכם את הסכום הנ"ל תוך 15 יום מתאריך דרישתכם הראשונה שנשלחה אלינו במכתב בדואר רשום, מבלי שתהיו חייבים לנמק את דרישתכם ומבלי לטעון כלפיכם טענת הגנה כלשהי שיכולה לעמוד לחייב בקשר לחיוב כלפיכם, או לדרוש תחילה את סילוק הסכום האמור מאת החייב.

ערבות זו תהיה בתוקף מתאריך 26.5.2014 עד תאריך 26.8.2014
דרישה על פי ערבות זו יש להפנות לסניף הבנק/חברת הביטוח שכתובתו: 
_________________________________



 שם הבנק

___________________________

______________________________________


מס' הבנק ומס' הסניף


 
    כתובת סניף הבנק/חברת הביטוח

ערבות זו אינה ניתנת להעברה.
	הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.


	בדקתי ומצאתי כי הערבות המצורפת תואמת את הנוסח בדף זה.


	
	
	

	תאריך
	שם מלא של החותם בשם המציע
	חתימה וחותמת המציע


הוראת קיזוז

המוסד להשכלה גבוהה 

מספר טלפון 

מספר פקס 

לכבוד:

החשב הכללי

משרד האוצר

באמצעות משרד החינוך

הנדון: הוראת קיזוז

1. אנו החתומים מטה, הנציגים המוסמכים של המוסד להשכלה גבוהה (להלן-המוסד) _________ , נותנים לכם בזאת הוראה בלתי מותנית לקזז כל סכום עד לסך 5,000,000 ₪, (במילים חמישה מליון ש"ח ),  מכל תשלום המגיע למוסד מהממשלה לפי כל דין, הסכם או הסדר (להלן הקיזוז).
2. אנו מסכימים כי החשב הכללי, על פי שיקול דעתו הבלעדי והמוחלט, יקזז מכל תשלום המגיע למוסד מן הממשלה לפי כל דין, הסכם או הסדר, כל סכום המגיע לממשלה מן המוסד בקשר עם מכרז 14/4.2014  : מתן שירותי ניהול ותפעול של תכניות העשרה ביישובים שונים בישראל (תוכנית קרב) בלי שיהיה חייב לנמק או לדרוש תחילה את סילוק הסכום האמור מאת המוסד.
3. אנו מתחייבים ומצהירים כי לא תהיה לנו כל טענה כלפי הממשלה על ביצוע קיזוז לפי הוראה זאת, מכספים המגיעים למוסד מן הממשלה לפי כל דין, הסכם או הסדר.
4. הוראה זו תישאר בתוקפה עד תאריך 26.8.2014 . 
5. שינוי הוראה זו כפוף לאישור בכתב מהחשב הכללי במשרד האוצר.

שם מלא וחתימה של מוסמכים מטעם המוסד

אני הח"מ, עו"ד ______, המשמש כיועץ המשפטי של _____ , מאשר בזאת כי הוראת הקיזוז שבנדון חתומה כדין על ידי מורשי החתימה המוסמכים של המוסד ומחייבת את המוסד.


עו"ד






השינוי בתקציב אישור ההפעלה בהשוואה לחודש קודם


מספר החודשים עד סוף חודש יוני





דרישת תשלום החודשית המצטברת לחודש הקודם

